માનવમિત્ર, અમદાવાદ : જાપાન ઇન્ટરનેશનલ કોઓપરેશન એજન્સી અને ભારત સરકાર વચ્ચે શુક્રવારે મુંબઈ - અમદાવાદ બુલેટ ટ્રેન પરિયોજના માટે લોનનો પ્રથમ હપ્તો આપવા મુદ્દે સહમતી બની ગઈ છે. એક કરાર મુજબ જાપાન ઇન્ટરનેશનલ કોઓપરેશન એજન્સી તરફથી ભારત સરકારને મુંબઈ - અમદાવાદ બુલેટ ટ્રેન પરિયોજના માટે લોન પેટે 5500 કરોડ રૂપિયાનો પ્રથમ હપ્તો મળશે. આ ઉપરાંત જાપાન ઇન્ટરનેશનલ કોઓપરેશન એજન્સી તરફથી કોલકાતા ઇસ્ટ - વેસ્ટ મેટ્રો પ્રોજેક્ટમાં હાવડા મેદાનથી સોલ્ટ લેક સેક્ટર - 5 સુધી મેટ્રો લાઈન બનાવવા માટે 1600 કરોડ રૂપિયાનું ઋણ આપવામાં આવશે.